
Parlamentul  României

Camera  Deputaţilor

Comisia pentru industrii si servicii
                                                                                                                            Bucureşti, 08.09.2010                                                         

                                                                                                                             Nr.23/196/2010
AVIZ

asupra proiectului de Lege pentru ratificarea amendamentelor la anexele A, B şi C ale Convenţiei privind poluanţii organici persistenţi, adoptată la Stockholm la 22 mai 2001, adoptate prin deciziile SC-4/10, SC-4/11, SC-4/12, SC-4/13, SC-4/14, SC-4/15, SC-4/16, SC-4/17 şi SC-4/18 cu ocazia celei de-a patra reuniuni a Conferinţei Părţilor la Geneva la 4-8 mai 2009 



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică, amenajarea teritoriului şi echilibru ecologic, cu proiectul de Lege pentru ratificarea amendamentelor la anexele A, B şi C ale Convenţiei privind poluanţii organici persistenţi, adoptată la Stockholm la 22 mai 2001, adoptate prin deciziile SC-4/10, SC-4/11, SC-4/12, SC-4/13, SC-4/14, SC-4/15, SC-4/16, SC-4/17 şi SC-4/18 cu ocazia celei de-a patra reuniuni a Conferinţei Părţilor la Geneva la 4-8 mai 2009, transmis cu adresa nr.P.L.x377 din 21 iunie 2010, înregistrată sub nr.23/196 din 22 iunie 2010.



Proiectul de lege are ca obiect de reglementare introducerea în legislaţia naţională a amendamentelor adoptate în 2009 la anexele A, B, C la Convenţia privind poluanţii organici persistenţi, (adoptată la Stockholm la 22 mai 2001) care au intrat deja în vigoare de la data de 26 august 2010, deoarece România prin Legea nr.261/2004 de ratificare a convenţiei, nu a făcut  nici o declaraţie cu privire la intrarea în vigoare a amendamentelor la anexele A, B şi C. 



 Consiliul Legislativ a avizat favorabil propunerea legislativă cu avizul nr.564/05.05.2010,  cu observaţii şi propuneri care au fost preluate de către iniţiator.



Membrii comisiei au dezbătut proiectul de lege în şedinţa din 07.09.2010. 

În urma dezbaterilor, membrii comisiei au hotărât în unanimitate, să avizeze favorabil proiectul de Lege pentru ratificarea amendamentelor la anexele A, B şi C ale Convenţiei privind poluanţii organici persistenţi, adoptată la Stockholm la 22 mai 2001, adoptate prin deciziile SC-4/10, SC-4/11, SC-4/12, SC-4/13, SC-4/14, SC-4/15, SC-4/16, SC-4/17 şi SC-4/18 cu ocazia celei de-a patra reuniuni a Conferinţei Părţilor la Geneva la 4-8 mai 2009, în forma propusă de iniţiator.



Prin obiectul şi conţinutul său, proiectul de lege face parte din categoria legilor ordinare.


Potrivit art.75 alin. (2) din Constituţia României, republicată, Camera Deputaţilor este prima Cameră sesizată.

PREŞEDINTE,

Iulian Iancu

Expert parlamentar,

Dr. Maria Cristina Bălănescu

